اسكريبت وقصصالفردوس للرواياتحورات صحفيه و مقالاتروايات تشويق واثارهروايات رعبروايات رومانسيروايات كاملهشعروصفات ونصائح
#000000
دار المجد للقصص والروايات
#000002
اسكريبت الاختيار الصحيح بقلم ياسمين احمد احتفاليه الاقلام الذهبية
#000005
اسكريبت الاختيار الصحيح بقلم ياسمين احمد
#000006
المجد للقصص والروايات
#000007
كاتبه ياسمين أحمد قطب
#000008
الاختيار الصحيح بقلم ياسمين احمد
#000010
الرواية متوفرة كاملة على مدونة دار المجد للقصص والروايات
#000011
حلا طلعت المغربى سيده رقيقه وجميله خريجه كليه نظم ومعلومات أبوها وأمها محالين للمعاش بدرجه مدير عام ,,كانوا بيشتغلوا مع بعض مدرسين فى مدرسه حكوميه ..لهم جار أسمه عبد البارى محمد راجل عصامى تجار كبير له سمعه طيبه وأبنه حسين ومن صغرة كان بيلعب مع حلا وأهله بيزوروا أهلها كانت العائلتين متاحبين وبيقدموا المعروف لبعض لكن يشاء القدر أن حسين تعسر فى دراسته وجاب مجموع ضعيف جداً فى الأعدادى ومأهلوش لدخول الثانويه العامه وأبوة أضطر يعلمه تعليم متوسط أما حلا فخلصت الثانويه العامه وألتحقت بالكليه اللى حابها بنأن عن رغبتها ..حسين خلص دبلوم تجارة وأشتغل مع أبوة ولما شافه شعله نشاط قرر يأخد جزء من محله وفصله عن باقى المحل علشان حسين يمارس التجارة لوحده بعيدا عن محل والده الحب كان بيكبر بين حلا وحسين يوم بعد يوم لكن ماكنش بيبين مشاعرة لغايه ما تخلص دراستها ويطلبها رسمى من أبوها وقد كان فبعد ماخلصت حلا أخر يوم فى السنه الأخيرة من الكليه راح أتقدم لطلب أيدها وباباه ومامته كانوا معاه ولما قعد كان وشه كله عرق وخجل لغايه ما قرر يستجمع شجاعه وقال بحزم.
#000014
-: عمى أنا جيت النهاردة وطالب بنت حضرتك علشان تكون زوجتى فى المستقبل القريب.
#000015
مامت حلا كانت قاعده جنب جوزها وضغطت على أيده بقوة كأنها رافضه مبدأ الجوازه نفسها وأبو حلا فهم لكنه قال لحسين بضيق: شوف يابنى والدك ووالدتك على عينى ورأسى ودايما مع بعض على الحلوة والمرة لكن متأخذنيش أيه اللى يخلينى أوافق على جوازك من بنتى على الرغم أن مؤهلك متوسط وبنتى مؤهل عالى مش شايف أنى لو جوزتهالك هيكون فيه ظلم لها؟
#000016
حسين بص لأبوة وأمه بحيرة ورجع لف بوشه لوالد حبيبته وقاله بحزم: على فكرة عمر المؤهل المتوسط أو العالى ما كان مقياس لنجاح أى جوازة يعنى ممكن حلا تتجوز واحد من نفس مستواها العلمى لكن مايصنهاش.
#000017
-: أطمن ياعمى متحملش أى هم كل طلبات حضرتك أوامر شبكه ومهر ومؤخر كله هيتفذ لكن أنا حاليا معنديش غير شقه فى بيت بابا 3 أوض وأن شاء الله أول ماربنا يفتحها عليا هأجيب شقه 5 أوضه أنا ماليش بركه غير بنتك وتأكد أنى عمرى ماهأذيها لأنى بحبها وهصونها وأحطها جوة رموش عينيا.
#000020
طلعت بص لمراته اللى كان مش عاجبها ورجع بص لعيله حسين اللى كانت عيونهم معلقه بالأمل.
#000022
طلعت بص لأبنته وسألها : أيه رأيك ياحلا؟
#000025
صاحب طلعت قال بعتاب : أنا عرفت أن بنتك أتخطبت بس أنا زعلان وواخد على خاطرى منك مش كان أبنى أولى بيها على الأقل هو مهندس قد الدنيا وله كأن كبير فى شغله.
#000030
طلعت قال بضيق : أهو النصيب بقى يامشرف يا أخويا وبعدين أنا هعمل أيه بنتى مخها ناشف ياسيدى ووافقت على واحد مش من نفس مستوانا العلمى والمادى.
#000031
-: طبعاً بس بعد ألحاح أهله مقدرتش أرفض أو أقول لا لأننا جيران من زمان وسمعتهم طيبه فى الحته كلها لكن زى ماقلتلك أنا وأمها مش موافقين عليه لكن ماباليد حيله.
#000033
بعد يومين من زيارة مشرف وأبنه آسر لطلعت أستعدى حسين وأتخانق معاه خانقه جامده وقال بحزن وأصرار.
#000038
-: أعمل حسابك البيت ده مش هتدخله تانى وبنتى مش هتشوفها نهائى خلاص.
#000039
-: ليه بس ياعمى كل ده علشان بطلب منك أنك تأجل موضوع الشقه أم خمس أوض لبعد الجواز أنا لما جيت أنا وبابا وماما وشرحتلك ظروفى قلت موافق أيه اللى جد بقى.
#000040
-: أنا أصلا ماكنتش موافق على أرتباطك ببنتى من الأول لكن لما شوفت والدك ووالدتك مصرين مقدرتش وقتها أقول لا وأستعيدك النهاردة علشان نوضع حد للموضوع ده يا أما تبيع الشقه ال3 أوض وتجيب لها شقه 5 أوض يا أما كل واحد فينا يروح لحاله.
#000041
حلا خرجت من أوضتها وقالت بأعتراض على كلام أبوها .
#000044
-: بابا أرجوك دى حياتى وأنا حرة فيها وبعدين حسين مكدبش عليك وقال أنه هجيب الشقه لما ربنا ييسرها له الشقه والعفش مش هما مصدر السعاده وأنا وحسين بنحب بعض.
#000045
-: على فكرة يابابا أنت كده بتظلمنى وبتظلم حسين وبتحكم علينا بالعذاب.
#000047
حسين قال بصوت مهزوز وحزين وهو بيبص لحبيبته بقهر : باباكى عنده حق ياحلا...خلع الدبله من أيده وكمل بصوت مخنوق: بتمنالك كل السعاده مع الشخص اللى يقدرك وآسف لأن مش أيدى حاجه أعملها.
#000049
حسين طلع من بيت حبيبته وهو حاسس بالهزيمه وخيبه الأمل وبعد يومين طلعت رجعله الشبكه كامله وعرف بعدها أن حلا هتتخطب لآسر ودى كانت الصدمه التانيه لحسين ووشه وملامحه كانت باهته لكنه قرر أنه يروح حفل الخطبه وهو بيتمزق من جواة وأول مادخل الحفل قرب منها وفتح قدامها علبه قطيفه حمراء وقدم لها سلسله قيمه وقالها.
#000050
-: دى حاجه بسيطه بمناسبه خطوبتك على الباشمهندس آسر ألف مبروك وربنا يتمم لك بالخير.
#000051
الكل كان مصدوم بسبب وجود حسين وبالأخص أبو وأم حلا وعلشان كده مشى بسرعه لأنه حس بالأحراج ورجع بيته ولأول مرة بكى حسين بقهر وحزن دفين وهو واقف فى البلكونه وشايف الألوان والزينه من البلكونه اللى قدامه فأبوة طبطب على كتفه وقاله.
#000052
-: أنساها يابنى وربنا هيعوض صبرك خير.
#000053
حسين قال لأبوة وهو لسه بيبكى : أنساها طب أزاى بس يابابا حد ينسى حبه
#000054
-: يابنى وأحنا بأيدنا أيه نعمله أداى الله وأداى حكمته وبقولك أيه ياحسين سافر لعمك وفائى كام يوم كده لحد مانفسيتك تهدى ولما ترجع يبقى فيها فرج.
#000055
حسين سافر تانى يوم لعمه فى بورسعيد وفضل قاعد عنده لمده أسبوعين كاملين فى التوقيت ده كانت حلا وآسر كانوا دايما بيشدوا مع بعض على أتفه الأسباب وغالبا آسر هو اللى كان بيبقى غلطان فى أى موقف وكمان مابيبدرش بالأعتذار لحلا وفى يوم شدوا مع بعض جامد لأن باباها طالبه أنه يجيب لها كل حاجه حتى النجف فآسر أتحمق وقاله.
#000056
-: لا لحد هنا وآسف مقدرش اللى طلباتكم المبالغه فيها دى حتى النجف عاوزانى أجيبه ناقص كمان تقوليلى هات الستاير والسجاد أنا من يوم ماخطبت بنتك وحضرتك عمال تقولى هات وهات وهات أنا مابضربش الأرض تطلع فلوس .
#000057
حلا زعلت من آسر لأنه بيكلم أبوها بالطريقه دى وقالت بزعل : عيب عليك ياآسر تكلم بابا بالطريقه دى ومتنساش أنك فى بيتنا.
#000058
آسر مشى من عند أهل خطيبته وحلا محستش نفسها غير وهى مغمى عليها وباباها ومامتها نقولها المستشفى وأضطر الدكتور يدخلها العنايه الفائقه بسبب أرتفاع السكر لأنه كان وصل عندها لأعلى مستوى وطلعت أتصل بمشرف وحكى له الموضوع كله وبعد مامشرف خلص كلام مع طلعت بص لأبنه وقاله بحده.
#000060
-: أنت أيه اللى هببته ده بتتخانق مع حلا وأبوها لمجرد أنه قالك النجف عليك أيه المشكله فى كده واحد ومعندهوش غير بنت واحده وعاوز يفرح بيها ده بدل ماتقوله حاضر ياعمى من عينيا أهو بسبب عملتك المنيله معاهم البنت السكر أرتفاع عليها فجأة ودخلت فى غيبوبه بسبب غباءك.
#000061
-: يابابا دول عالم أوفر أوى وطلباتهم كتير كأن اللى خلقهم مخلقش غيرهم من الأخر أنا قررت أفسخ الخطوبه الشؤم دى ومش هتجوز غير ساندرا زميلتى فى العمل أنا بحبها وهى بتحبنى وأهلها يتمنولى الرضى أرضى أما حلا فربنا يشفيها ويرزقها بأبن الحلال اللى يقدر ينفذ طلبات أبوها.
#000062
-: تصدق أنك بنى آدم معندكش ريحه الدم بقى بقولك البنت مرميه فى المستشفى وأنت بكل بساطه بتقولى هتفسخ خطوبتك بيها علشان سبب تافه زيك.
#000063
-: لا يابابا مش سبب تافه ولاحاجه بس حضرتك متعرفش باباها من يوم ماخطبتها وهو بيطالبنى بحاجات كتيرة فوق مقدرتى .
#000064
-: يابنى ماتحملش هم ولو على الطلبات اللى بيطلبها منك فأنا ياسيدى هسأعدك خلاص ويلا بينا نروح المستشفى نطمن على البنت.
#000065
-: آسف مش هروح معاك ولسه مصمم على رأيى وأول ماحلا تشد حيلها وتطلع من المستشفى هأخد شبكتى والهدايا اللى جيبتها لها.
#000066
وعلى الجانب التانى حسين عرف من عمه اللى حصل لحلا بالتفصيل فما كان منه غير أنه سافر مصر وراح المستشفى المحجوزة فيها وهو قلبه هيتخلع من مكانه وكان متلهف أنه يشوفها ولما شاف باباها ومامتها قالهم برجاء.
#000068
حسين دخل الأوضه اللى فيها حلا وقرب منها وهمس فى ودنها : ألف سلامه عليكى ياحلا كده تخضينى عليكى يانور عينى أن شاء الله أنا اللى كنت تعبت وأنتى لا ,,حلا خليكى قويه وصامده علشان خاطرى وعلشان خاطر باباكى ومامتك.
#000072
بعد خمس دقايق حسين طلع من الأوضه ووشه يغنى عن أى سؤال ملامحه كلها كانت فضحاه جواة مشاعر عاشق ومحب خايف على حبيبته بعكس آسر اللى كانت مشاعرة متبلده من ناحيه خطيبته وتانى يوم راح المستشفى وأعتذر عن عدم أكمال جوازة من حلا وطالب أبوها بالشبكه والهدايا وقد كان تم فسخ خطبه آسر وحلا لأن أبوها كان جاب أخرة منه ورجعله الشبكه والهدايا أما حسين فكانت عينه على طول معلقه على ساعه الحائط وماكنش بيغمض له جفن فأبو حلا تأكد أن حسين هو الوحيد اللى جدير ببنته وأنه هيحافظ عليها أكتر من أى حد لغايه لما حلا فاقت من الغيبوبه وبدأت تعى باللى حواليها فطلعت أخد حسين على جنب وقاله.
#000073
-: سامحنى يابنى لأنى حاولت أبعدك عن بنتى ونجحت فى كده وكنت هسلمها لواحد معندوهش ضمير لمجرد أنه مهندس وأبوة صاحبى لكن للأسف طلع غير جدير بثقتى فيه أول ماتطلع حلا من المستشفى تعالى أنك والدك علشان تخطبوا حلا.
#000074
حسين أنتهد براحه وقاله بأصرار يشوبه شىء من الهزار : لا ياعمى خطوبة أيه كل سنه وأنت طيب أنا هأكتب كتابى عليها على طول علشان ماترجعش تغير رأيك وأن شاء الله فى خلال شهر هأكون خلصت الشقه من كله دهان وفرش مايبقاش غير أن حلا تنور حياتى.
#000075
أبوها ضحك وقاله : طالما واثق من نفسك يبقى على بركه الله.
#000076
حلا طلعت من المستشفى وبعد ماتماثلت للشفاء حسين كتب كتبه عليها وكانت فى قمه سعادتها أنه هتتجوز اللى أختارة قلبها بغرض النظر عن المستوى التعليمى وبعد شهر تم الزواج وعاشوا حياه هادئه هانئه.
#000077
تمتلك مدونة دار المجد للقصص والروايات قاعدة كبيرة من الروايات الإلكترونية تُعد هي الأكبر في الوطن العربي
#000078
كل ما عليك فعله للقراءة هو فتح الصفحة الرئيسية والاستمتاع بمجموعة متنوعه من الروايات.
#000079
أخر المواضيع من قسم : اسكريبت وقصص
#000082